CELEX: 32020D0965
Language: sk
Date: 2020-03-27 00:00:00
Title: Rozhodnutie Rady (SZBP) 2020/965 z 27. marca 2020 o podpise a uzavretí v mene Únie Dohody vo forme výmeny listov medzi Európskou úniou a Stredoafrickou republikou o štatúte poradnej misie Európskej únie v rámci SBOP v Stredoafrickej republike (EUAM RCA)

8.7.2020   
               
               
                  SK
               
               
                  Úradný vestník Európskej únie
               
               
                  L 219/1
               
            
         ROZHODNUTIE RADY (SZBP) 2020/965
         z 27. marca 2020
         o podpise a uzavretí v mene Únie Dohody vo forme výmeny listov medzi Európskou úniou a Stredoafrickou republikou o štatúte poradnej misie Európskej únie v rámci SBOP v Stredoafrickej republike (EUAM RCA)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 37, v spojení s článkom 218 ods. 5 a 6 Zmluvy o fungovaní Európskej únie,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada prijala 9. decembra 2019 rozhodnutie (SZBP) 2019/2110 (1), ktorým zriadila poradnú misiu Európskej únie v rámci SBOP v Stredoafrickej republike (EUAM RCA).
                  
               
                     (2)
                  
                  
                     V rozhodnutí (SZBP) 2019/2110 sa ustanovuje, že štatút misie EUAM RCA a jej personálu, podľa potreby aj vrátane výsad, imunít a ďalších záruk potrebných na vykonávanie a plynulý priebeh misie EUAM RCA, je predmetom dohody uzavretej podľa článku 37 Zmluvy o Európskej únii (ďalej len „Zmluva o EÚ“) a v súlade s postupom ustanoveným v článku 218 Zmluvy o fungovaní Európskej únie.
                  
               
                     (3)
                  
                  
                     Rada 6. februára 2020 povolila začatie rokovaní so Stredoafrickou republikou s cieľom uzavrieť dohodu vo forme výmeny listov o štatúte misie EUAM RCA.
                  
               
                     (4)
                  
                  
                     Vysoký predstaviteľ Únie pre zahraničné veci a bezpečnostnú politiku v súlade s článkom 37 Zmluvy o EÚ rokoval o dohode vo forme výmeny listov medzi Európskou úniou a Stredoafrickou republikou o štatúte poradnej misie Európskej únie v rámci SBOP v Stredoafrickej republike (EUAM RCA) (ďalej len „dohoda“).
                  
               
                     (5)
                  
                  
                     Dohoda by sa mala schváliť,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Dohoda vo forme výmeny listov medzi Európskou úniou a Stredoafrickou republikou o štatúte poradnej misie Európskej únie v rámci SBOP v Stredoafrickej republike (EUAM RCA) (2).
         
         
            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 27. marca 2020
            
               
                  Za Radu
               
               
                  predsedníčka
               
               A. METELKO-ZGOMBIĆ
            
         
         
            (1)  Rozhodnutie Rady (SZBP) 2019/2110 z 9. decembra 2019 o poradnej misii Európskej únie v rámci SBOP v Stredoafrickej republike (EUAM RCA) (Ú. v. EÚ L 318, 10.12.2019, s. 141).
         
            (2)  Pozri stranu 3 tohto úradného vestníka.